ગાંધીનગર, 16 મેઃ લોકસભા ચૂંટણી 2014માં ભારતીય જનતા પાર્ટી દેશની સૌથી મોટી પાર્ટી બનીને ઉભરી છે. ભાજપે એકલા હાથે 283 બેઠકો પર વિજય મેળવીને સંપૂર્ણ બહુમતિ મળી છે. જે સાબિત કરે છેકે દેશમાં મોદીની લહેર અને આંધી નહીં પરંતુ સુનામી છે. રાજ્યની વાત કરવામાં આવે તો ગુજરાત રાજ્યમાં જે રીતે મોદી વિધાનસભાની ચૂંટણીમાં કોંગ્રેસનો સફાયો કર્યો હતો, તેવી જ રીતે આ વખતે લોકસભા ચૂંટણીમાં પણ કોંગ્રેસનો સફાયો જ નહીં પરંતુ સૂપડાસાફ કરી દીધા છે.